LICENČNA POGODBA ZA KONČNEGA UPORABNIKA

POZOR: PRED NAMEŠČANJEM LICENCIRANE PROGRAMSKE OPREME PREBERITE TA DOKUMENT.

To je licenčna pogodba (»pogodba«) med vami (fizično ali pravno osebo) in družbo Canon Inc. s sedežem na naslovu 30-2 Shimomaruko 3-chome, Ohta-ku, Tokyo 146-8501, Japonska (»Canon«), glede (i) programske opreme, ki vam je na voljo v skladu s to pogodbo, z njo povezanih elektronskih ali spletnih priročnikov in morebitnih posodobitev teh priročnikov (skupaj »programska oprema«), (ii) dodatnih podatkov za programsko opremo ali brizgalne tiskalnike Canon (»tiskalniki«) ali posodobitev vdelane programske opreme tiskalnikov, ki so na voljo prek interneta z uporabo programske opreme (»posodobitve podatkov«) ter (iii) glede besedila, slik, grafike in drugih vizualnih upodobitev v digitalni obliki (razen programske opreme) za tiskanje, ki so na voljo skupaj s to pogodbo ali prek interneta z uporabo programske opreme in morebitnih posodobitev (»podatki o vsebini«).  V nadaljevanju tega dokumenta bodo programska oprema, posodobitve podatkov in podatki o vsebini posamezno ali skupno imenovani »licencirana programska oprema«.

Ne glede na morebitna nasprotna določila v tem dokumentu, licencirana programska oprema vključuje tudi določene module in knjižnice programske opreme, za katere določila te pogodbe ne veljajo (»programska oprema tretjih oseb«). Seznam programske opreme tretjih oseb in pogoji uporabe, ki veljajo zanjo, so lahko navedeni na koncu te pogodbe, v ustrezni dokumentaciji, kot je uporabniški priročnik, ali v informacijah o licenci, prikazanih v licencirani programski opremi.

KO KLIKNETE GUMB V TEJ POGODBI, S KATERIM SPREJMETE POGOJE TE POGODBE, Z NAMESTITVIJO LICENCIRANE PROGRAMSKE OPREME ALI Z DRUGAČNO UPORABO LICENCIRANE PROGRAMSKE OPREME, SE STRINJATE, DA VAS ZAVEZUJEJO POGOJI TE POGODBE.  ČE SE Z DOLOČILI TE POGODBE NE STRINJATE, NE KLIKNITE GUMBA IN TAKOJ ZAPRITE NAMESTITVENI PROGRAM.  LICENCIRANA PROGRAMSKA OPREMA SE NE BO NAMESTILA IN NE BOSTE JE SMELI UPORABLJATI.  Strinjate se, da boste licencirano programsko opremo uporabljali le v skladu s pogoji, ki so opredeljeni spodaj.

1. Lastništvo in avtorske pravice:  Vse pravice, pravni naslovi in zahteve v licencirani programski opremi so last podjetja Canon ali njegovih licenčnih partnerjev.  Podjetje Canon ali njegovi licenčni partnerji vedno obdržijo vse avtorske pravice in druge pravice intelektualne lastnine v licencirani programski opremi in vseh poznejših kopijah te opreme ne glede na obliko, vključno z natisnjenim gradivom (kot je določeno spodaj).  Razen v obliki, ki je izrecno navedena v tem dokumentu, vam podjetje Canon za nobeno intelektualno lastnino Canona in njegovih licenčnih partnerjev ne prenese ali dovoli nikakršne izrecno izražene ali nakazane licence ali pravice.  Nobenega obvestila o avtorskih pravicah podjetja Canon in/ali njegovih licenčnih partnerjev, ki so v licencirani programski opremi in vseh poznejših kopijah te opreme ne glede na obliko, ne smete spreminjati, odstraniti ali izbrisati.

2. Licenca:  Vaša licenca za uporabo licencirane programske opreme ni ekskluzivna niti prenosljiva:

(1)  Programsko opremo lahko uporabljate (»uporaba« pomeni nameščanje, izvrševanje ali prikaz programske opreme) v več računalnikih.  Programske opreme ne smete dati v najem, zakup, posoditi, prodati, dodeliti, poslati, prenesti ali ustvariti podlicence,

(2)  Posodobitve podatkov lahko uporabljate (»uporaba« pomeni nameščanje, izvrševanje ali prikaz posodobitev podatkov) v več računalnikih ali tiskalnikih.  Posodobitev podatkov ne smete dati v najem, zakup, posoditi, prodati, dodeliti, poslati, prenesti ali ustvariti podlicence.

(3)  Podatke o vsebini lahko kopirate in uporabljate (»uporaba« pomeni prenos iz interneta s programsko opremo, nameščanje, izvrševanje ali prikaz podatkov o vsebini) v več računalnikih za svojo lastno uporabo.  Podatkov o vsebini ne smete dati v najem, zakup, posoditi, prodati, dodeliti, poslati, prenesti ali ustvariti podlicence.  Podatke o vsebini lahko prav tako tiskate, pri čemer lahko natisnjene podatke (»natisnjene izvode«) uporabljate, kopirate in razdeljujete samo za lastne nekomercialne namene.  Natisnjenih podatkov ne smete uporabljati, kopirati in razdeljevati za komercialne namene.  Podjetje Canon ni odgovorno za vašo uporabo natisnjenih izvodov teh podatkov ali za nobeno zahtevo ali tožbo zoper vas, do katere pride zaradi uporabe ali v kateri koli povezavi z uporabo natisnjenih izvodov teh podatkov, vključno z vsako odgovornostjo ali stroški, ki izhajajo iz vseh zahtev, izgub, poškodb, tožb, razsodb, stroškov pravnega postopka in za odvetnike.

(4)  Izdelate lahko dovolj veliko število varnostnih kopij licencirane programske opreme za podporo dovoljene uporabe, pod pogojem, da vse tovrstne kopije vsebujejo Canonovo obvestilo o avtorskih pravicah, kot ga lahko vidite v izvirniku licencirane programske opreme, ki vam je poslan.

(5)  Licenciran programske opreme ne boste uporabljali ali kopirali za namen, ki je žaljiv za javni red in moralo ali se nanaša na asocialne sile.

Razen v primerih, ki so izrecno navedeni v tem dokumentu, licencirane programske opreme ne smete dati v najem, zakup, ustvariti podlicence, posoditi, prodati, dodeliti, poslati, prenesti, kopirati, ponovno izdelati, spreminjati, prilagoditi, združiti, prevesti, pretvoriti v drug programski jezik, opraviti povratno izdelovanje, razstaviti, spremeniti, razbiti na kose ali ustvariti izpeljav na podlagi celotne licencirane programske opreme ali njenega dela, poleg tega pa ne smete omogočiti drugi osebi, da bi naredila katero koli od teh dejanj ali uporabljala licencirano programsko opremo, razen pod pogoji, ki so izrecno dovoljeni v tej pogodbi, ter razen v obsegu in okoliščinah, ki so izrecno zakonsko dovoljeni.

3. Potrditev prenosa informacij:   Izrecno potrjujete in se strinjate, da (i) lahko nekatera programska oprema prenaša informacije, kot so ime, serijska številka tiskalnikov, ki jih uporabljate, vrsta programske opreme, nastavitev jezika, informacije o črnilu, stanje tiskalnika, regija in vrsta operacijskega sistema/brskalnika (v primeru, da prenesene informacije ne vključujejo osebnih informacij), ter vam tako ponudi informacije in podatke, ki so najbolje prilagojene okolju vašega tiskalnika, ko dostopate do strežnikov Canon ali katere koli tretje osebe, ki jo je določila družba Canon, ter da (ii) lahko družba Canon, njene podružnice in partnerji ter njihovi distributerji in trgovci analizirajo te informacije z namenom razvoja izdelkov in storitev.

4. Omejitev izvoza:  Strinjate se, da boste upoštevali vse zakone in omejitve glede izvoza in predpise vsake udeležene države in predpise Združenih držav glede izvoza (»EAR«) ter da licencirane programske opreme ne boste izvozili ali ponovno izvozili, če bi s tem kršili takšne zakone, omejitve in predpise ali če za to ne bi dobili vseh potrebnih dovoljenj.

5. Preklic veljavnosti:  Ta pogodba je veljavna, ko kliknete gumb v tej pogodbi, s čimer sprejmete pogoje te pogodbe, namestite licencirano programsko opremo ali jo drugače uporabljate, in ostane veljavna do preklica.  To pogodbo lahko prekličete z uničenjem licencirane programske opreme in vseh morebitnih kopij (razen posodobitev podatkov, ki so nameščene v tiskalnikih).  Ta pogodba se lahko prav tako prekliče, če ne upoštevate katerega koli pogoja in določila iz te pogodbe.  Po preklicu zaradi katerega koli razloga morate takoj uničiti vse kopije licencirane programske opreme, vključno z vsako licencirano programsko opremo, shranjeno na trdem disku ali polprevodniškem disku (SSD) katerega koli računalnika, ki je v vaši lasti ali pod vašim nadzorom, razen posodobitev podatkov, ki so nameščene v tiskalnikih.  Poleg tega lahko podjetje Canon izvaja katere koli pogodbene ali pravne pravice, pooblastila ali odškodninske zahtevke, do katerih je upravičeno.  Ne glede na navedene pogoje in določila preklic veljavnosti ne vpliva na razdelke 1, 3 ter od 5 do 9 v tem dokumentu.

6. Podpora in posodobitve:  Canon, njegove podružnice in partnerji ter njihovi distributerji, trgovci in licenčni partnerji niso odgovorni za vzdrževanje ali pomoč pri uporabi licencirane programske opreme.  Canon, njegove podružnice in partnerji ter njihovi distributerji, trgovci in licenčni partnerji niso zavezani omogočanju katerih koli posodobitev, popravkov ali podpore za licencirano programsko opremo, razen če se o tem drugače ne sporazumete v pisni obliki s katero koli od omenjenih strank.

7. OMEJENA GARANCIJA:  PROGRAMSKA OPREMA JE LICENCIRANA »KOT JE«, BREZ KAKRŠNE KOLI IZRECNE ALI NAKAZANE GARANCIJE ALI POGOJA, VKLJUČNO, VENDAR NE OMEJENO NA NAKAZANE GARANCIJE V ZVEZI Z MOŽNOSTJO PRODAJE, KAKOVOSTJO IN/ALI USTREZNOSTJO ZA POSAMEZEN NAMEN ALI NEKRŠITVIJO KATERE KOLI PRAVICE, POOBLASTILA IN ZAHTEV, VKLJUČNO Z INTELEKTUALNO LASTNINO BREZ OMEJITEV.

NOSILEC VSEH TVEGANJ GLEDE KAKOVOSTI IN DELOVANJA PROGRAMSKE OPREME STE VI.  ČE SE IZKAŽE, DA JE LICENCIRANA PROGRAMSKA OPREMA POKVARJENA, NOSITE VSE STROŠKE POTREBNIH SERVISIRANJ, POPRAVIL IN POPRAVKOV VI (IN NE CANON, NJEGOVE PODRUŽNICE ALI PARTNERJI TER NJIHOVI DISTRIBUTERJI, PRODAJALCI IN LICENČNI PARTNERJI).

NEKATERE DRŽAVE ALI PRAVNE OBLASTI NE DOVOLJUJEJO IZKLJUČITVE NAKAZANIH GARANCIJ ALI POGOJEV, TAKO DA MORDA ZGORAJ NAVEDENA IZKLJUČITEV NE VELJA ZA VAS.  TA GARANCIJA VAM OMOGOČA POSEBNE ZAKONSKE PRAVICE, POLEG NJIH PA IMATE LAHKO TUDI DRUGE PRAVICE, KI SE RAZLIKUJEJO GLEDE NA DRŽAVO ALI SODNO OBLAST.

CANON NE JAMČI, DA BODO FUNKCIJE V LICENCIRANI PROGRAMSKI OPREMI USTREZALE VAŠIM POTREBAM ALI DA BO DELOVANJE LICENCIRANE PROGRAMSKE OPREME NEMOTENO ALI BREZ NAPAK.  Vendar če licencirano programsko opremo dobite na mediju, kot je CD-ROM, Canon jamči, da je medij, na katerem je licencirana programska oprema shranjena, brez napak v materialu pri običajni uporabi in izdelavi devetdeset (90) dni od dne, ko ste ta medij prejeli, kar je dokazano z računom ali drugimi načini, ki jih odobri podjetje Canon (»OMEJENA GARANCIJA«).

ODŠKODNINE STRANK:  Obveznost, ki jo morajo v celoti izpolniti podjetje Canon, njegove podružnice in partnerji ter njihovi distributerji, trgovci in licenčni partnerji, ter edina odškodnina, do katere ste upravičeni, je zamenjava medija, ki ne ustreza OMEJENI GARANCIJI in ki ga vrnete v lokalno prodajno podružnico podjetja Canon, ki deluje v državi, kjer ste licencirano programsko opremo pridobili, pri čemer morate imeti kopijo računa ali druga dokazila, ki jih odobri podjetje Canon.  OMEJENA GARANCIJA ne velja, če je do napake medija prišlo zaradi nesreče, zlorabe ali nepravilne uporabe licencirane programske opreme, in se ne more prenesti na nikogar razen na izvirnega uporabnika licencirane programske opreme.

8. ZAVRNITEV JAMSTVA.  ZGORAJ NAVEDENA OMEJENA GARANCIJA JE EDINA GARANCIJA, KI VAM JE ZAGOTOVLJENA, OMOGOČENA PA JE NAMESTO VSEH GARANCIJ, POGOJEV, ZAGOTOVIL, PODJEMOV, DOLOČIL IN OBVEZNOSTI, KI IZHAJAJO IZ ZAKONODAJE, SPLOŠNEGA PRAVA, TRŽNE UPORABE, POTEKA PRODAJE ALI DRUGAČE, IN KI SO S TEM ZAVRNJENE DO NAJVEČJE MERE, KI JO DOVOLJUJE ZAKON.

9. OMEJITEV ODGOVORNOSTI:  DO NAJVEČJE MERE, KI JO DOVOLJUJE ZAKON, PODJETJE CANON, NJEGOVE PODRUŽNICE IN PARTNERJI TER NJIHOVI DISTRIBUTERJI, TRGOVCI ALI LICENČNI PARTNERJI NISO V NOBENEM PRIMERU ODGOVORNI ZA KATERO KOLI NEPOSREDNO, POSREDNO, POSLEDIČNO, NAKLJUČNO, POSEBNO ALI KATERO KOLI DRUGO ŠKODO (VKLJUČNO Z, A NE OMEJENO NA ŠKODO ZARADI IZGUBE POSLOVNIH DOBIČKOV, PREKINITVE POSLA ALI IZGUBE POSLOVNIH INFORMACIJ) NE GLEDE NA TO, ALI JE BILO PODJETJE CANON, NJEGOVE PODRUŽNICE IN PARTNERJI TER NJIHOVI DISTRIBUTERJI, TRGOVCI ALI KATERI KOLI LICENČNI PARTNER OPOZORJENO NA MOŽNOST NASTANKA TAKŠNE ŠKODE.  V VSAKEM PRIMERU JE CELOTNA ODGOVORNOST PODJETJA CANON, NJEGOVIH PODRUŽNIC IN PARTNERJEV TER NJIHOVIH DISTRIBUTERJEV, TRGOVCEV ALI LICENČNIH PARTNERJEV, KI IZHAJA IZ TE POGODBE ALI KI JE POVEZANA Z NJO, TJ. ODGOVORNOST GLEDE POGODBE, OŠKODOVANJA (VKLJUČNO Z, A NE OMEJENO NA MALOMARNOST) ALI ČESA DRUGEGA, OMEJENA NA ZNESEK PET AMERIŠKIH DOLARJEV (5,00 USD) OZIROMA ENAKOVREDEN ZNESEK V USTREZNI DOMAČI VALUTI.

NOBEN DEL TE POGODBE NE SME VPLIVATI NA ZAKONSKE PRAVICE UPORABNIKA.

10. Splošno:  Ta pogodba sestavlja celotno pogodbo med vami in podjetjem Canon v zvezi z licencirano programsko opremo in ima prednost pred katerimi koli predhodnimi ustnimi ali pisnimi zagotovili, pogodbami ali sporazumi v zvezi z licencirano programsko opremo.  Nobena stranka nima nikakršnega pravnega sredstva glede kakršne koli izjave o njej, na podlagi katere se je zanašala na sklenitev te pogodbe (razen, če je do take izjave prišlo z goljufijo), edino pravno sredstvo te stranke je zaradi kršitve pogodbe, kot je določeno v tej pogodbi.

Če pristojno sodišče kadar koli odloči, da je kateri koli del te pogodbe v celoti ali delno nezakonit, neveljaven ali ga ni mogoče izvršiti na kakršen koli način po zakonu katere koli sodne oblasti, to dejstvo ne vpliva ali izniči zakonitost, veljavnost ali izvršljivost katerega koli drugega določila te pogodbe.

Če podjetje Canon kakršne koli pravice, pooblastila ali pravnega sredstva po tej pogodbi ne izvrši ali ga izvrši z zakasnitvijo, to na nikakršen način ne predstavlja odpovedi takšnih pravic, pooblastil ali pravnih sredstev.

Nobena različica te pogodbe ni veljavna, razen če je v pisni obliki in podpisana s strani Canonovega pooblaščenega predstavnika.

Canonove podružnice in/ali partnerji lahko neposredno vršijo določila te pogodbe, ki se nanašajo na njih.

U.S. Government Restricted Rights Notice
The Software is a “commercial item,” as that term is defined in 48 C.F.R. 2.101 (Oct 1995), consisting of “commercial computer software” and “commercial computer software documentation,” as such terms are used in 48 C.F.R. 12.212 (Sept 1995).  Consistent with 48 C.F.R. 12.212 and 48 C.F.R. 227.7202-1 through 227.7202-4 (June 1995), all U.S. Government End Users acquire the Software with only those rights set forth herein.  Manufacturer is Canon Inc./ 30-2, Shimomaruko 3-chome, Ohta-ku, Tokyo 146-8501, Japan.  Izraz »Software«, kot je uporabljen v tem razdelku, v tej pogodbi pomeni »Licenčna programska oprema«.
